***Ο Χάρι Πότερ και οι Κλήροι του Θανάτου - Μέρος 2*** (αγγλικά: *Harry Potter and the Deathly Hallows – Part 2*) είναι αμερικανική περιπετειώδης ταινία φαντασίας παραγωγής 2011. Βασίζεται στο έβδομο και τελευταίο ομότιτλο βιβλίο της σειράς *Χάρι Πότερ*, γραμμένη από την Τζ. Κ. Ρόουλινγκ. Τη σκηνοθεσία ανέλαβε ο Ντέιβιντ Γέιτς και το σενάριο ο Στιβ Κλόουβς. Αφού κατέστρεψαν έναν πεμπτουσιωτή και ανακάλυψαν πόσο σημαντικοί είναι οι Κλήρου του Θανάτου, οι Χάρι, Ρον και Ερμιόνη συνεχίζουν να ψάχνουν τους υπόλοιπους πεμπτουσιωτές, στην προσπάθειά τους να καταστρέψουν τον Βόλντεμορτ. Ωστόσο, τώρα που ο Βόλντεμορτ έχει στην κατοχή του το Ραβδί από κουφοξυλιά, τα πράγματα γίνονται δυσκολότερα για τον Χάρι. Ο Βόλντεμορτ εν τω μεταξύ ετοιμάζεται να επιτεθεί στο Χόγκουαρτς. Πρωταγωνιστούν οι Ντάνιελ Ράντκλιφ, Έμμα Γουάτσον, Ρούπερτ Γκριντ, Μάγκι Σμιθ, Ρόμπι Κολτρέιν, Άλαν Ρίκμαν, Ελένα Μπόναμ Κάρτερ και Ρέιφ Φάινς επαναλαμβάνοντας τους ρόλους από τις προηγούμενες ταινίες. Είναι η όγδοη κατά σειρά ταινία που μεταφέρεται στον κινηματογράφο και η τελευταία, η οποία ολοκληρώνει τη σειρά ταινιών *Χάρι Πότερ* (Harry Potter).

Η ταινία κυκλοφόρησε στους κινηματογράφους στις 15 Ιουλίου 2011 στο Ηνωμένο Βασίλειο και στις Ηνωμένες Πολιτείες. Είναι η μοναδική ταινία της σειράς που κυκλοφόρησε και σε μορφή 3D. Απέσπασε εξαιρετικά σχόλια από τους κριτικούς και αποτελεί μία από τις καλύτερες ταινίες της σειράς. Έγινε η 9η ταινία που έσπασε το φράγμα του 1 δισεκατομμυρίου δολαρίων και μέχρι σήμερα είναι η 13η μεγαλύτερη εισπρακτική επιτυχία όλων των εποχών. Αποτελεί επίσης τη μεγαλύτερη εισπρακτική επιτυχία του 2011 και την εμπορικότερη ανάμεσα στις υπόλοιπες ταινίες της σειράς.

Έλαβε τρεις υποψηφιότητες για Όσκαρ, τέσσερις για BAFTA κερδίζοντας ένα, ενώ βραβεύτηκε και με ένα Screen Actors Guild Award.

Πλοκή
-----

Καθώς ο Λόρδος Βόλντεμορτ ανακτά το Γηραιό Ραβδί από κουφοξηλιά από τον τάφο του Άλμπους Ντάμπλντορ, ο Σέβερους Σνέιπ γίνεται ο διευθυντής του Χόγκουαρτς. Αφού θάβει τον Ντόμπι, ο Χάρι Πότερ ζητά του βοήθεια των Γκρίπχουκ, Ρον και Ερμιόνης να διαρρήξουν το θησαυροφυλάκιο της Μπελατρίξ Λεστρέιντζ στην τράπεζα Γκρίνγκοτ, καθώς υποψιάζεται ότι ένας πεμπτουσιωτής μπορεί να κρύβεται εκεί. Ο Γκρίπχουκ συμφωνεί με αντάλλαγμα να του δώσει ο Χάρι το Ξίφος του Γκρίφιντορ. Ο δημιουργός ραβδιών Ολιβάντερ λέει στο Χάρι ότι δύο ραβδιά που κλάπηκαν από την Έπαυλη των Μαλφόι ανήκαν στη Μπελατρίξ και στον Ντρέικο Μαλφόι, αλλά εκείνο του Μαλφόι υπακούει πλέον τον Χάρι.

Στο θησαυροφυλάκιο της Μπελατρίξ, ο Χάρι ανακαλύπτει ότι ο πεμπτουσιωτής είναι το κύπελλο της Χέλγκα Χάφλπαφ. Το ανακτά αλλά ο Γκρίπχουκ αρπάζει το Ξίφος και εγκαταλείπει τους υπόλοιπους, αφήνοντάς τους στριμωγμένους από την ασφάλεια της τράπεζας. Οι τρεις τους ελευθερώνουν το δράκο - φύλακα της τράπεζας και ξεφεύγουν. Ο Χάρι βλέπει ένα όραμα με τον Βόλντεμορτ να σκοτώνει τα γκόμπλινς, μαζί και τον Γκρίπχουκ και μαθαίνει ότι ο Βόλντεμορτ γνωρίζει για τη ληστεία. Ο Χάρι συνειδητοποιεί ότι ένας ακόμη πεμπτουσιωτής βρίσκεται στο Χόγκουαρτς και με κάποιο τρόπο συνδέεται με τη Ροβένα Ρεϊβενκλόου. Οι τρεις τους καταφτάνουν στο Χόγκσμιντ, όπου ο Άμπερφορθ Ντάμπλντορ δίνει εντολή στο πορτραίτο της μικρότερης αδελφής τους, Αριάνα, να φέρει τον Νέβιλ Λόνγκμποτομ, ο οποίος οδηγεί τους Χάρι, Ρον και Ερμιόνη στο Χόγκουαρτς μέσω ενός μυστικού περάσματος.

Ο Σνέιπ μαθαίνει για την επιστροφή του Χάρι και προειδοποιεί προσωπικό και μαθητές ότι θα τιμωρηθούν αν τον βοηθήσουν. Ο Χάρι ξεμπροστιάζει τον Σνέιπ, ο οποίος φεύγει αφού πρώτα η Μινέρβα Μαγκόναγκαλ τον καλεί σε μονομαχία. Η Μαγκόναγκαλ προετοιμάζει το Χόγκουαρτς για μάχη. Μετά από επιμονή της Λούνα Λάβγκουντ, ο Χάρι μιλάει στο φάντασμα της Ροβένα Ρεϊβενκλόου, η οποία αποκαλύπτει ότι ο Βόλντεμορτ άσκησε "σκοτεινή μαγεία" στο διάδημα της μητέρας της, το οποίο βρίσκεται στην Κάμαρα των Απαιτήσεων. Στην Κάμαρα με τα Μυστικά, η Ερμιόνη καταστρέφει το κύπελλο με τον πεμπτουσιωτή χρησιμοποιώντας ένα δόντι του Βασιλίσκου. Στην Κάμαρα των Απαιτήσεων οι Ντρέικο, Γκρέγκορι Γκόιλ και Μπλεζ Ζαμπίνι επιτίθενται στο Χάρι αλλά οι Ρον και Ερμιόνη επεμβαίνουν. Ο Γκόιλ ρίχνει μια κατάρα και αδύναμος να την ελέγξει, καίει τα πάντα στο πέρασμά της μαζί και τον ίδιο ενώ ο Χάρι και οι φίλοι του σώζουν τους Μαλφόι και Ζαμπίνι. Ο Χάρι μαχαιρώνει το διάδημα με το δόντι του Βασιλίσκου και ο Ρον το κλωτσάει στην Κάμαρα, όπου καταστρέφεται. Καθώς οι δυνάμεις του Βόλντεμορτ επιτίθενται, ο Χάρι συνειδητοποιεί ότι ο τελευταίος πεμπτουσιωτής βρίσκεται στη Ναγκίνι, το φίδι του Βόλντεμορτ. Οι τρεις τους παρακολουθούν τον Βόλντεμορτ να λέει στον Σνέιπ ότι το Γηραιό Ραβδί δεν μπορεί να τον υπηρετήσει μέχρι να πεθάνει. Και τότε δίνει εντολή στη Ναγκίνι να σκοτώσει τον Σνέιπ. Πριν πεθάνει, ο Σνέιπ λέει στο Χάρι να δει τις αναμνήσεις τους. Στη μάχη που γίνεται στο Χόγκουαρτς, οι Φρεντ, Λούπιν και Τονκς σκοτώνονται.

Ο Χάρι μαθαίνει από τις αναμνήσεις του Σνέιπ ότι ο Σνέιπ ήταν ερωτευμένος με τη μητέρα του Χάρι, τη Λίλι αλλά μισούσε τον πατέρα του, Τζέιμς, ο οποίος τον πείραζε. Μετά το θάνατο της Λίλι, ο Σνέιπ συνεργαζόταν κρυφά με τον Ντάμπλντορ για να προστατέψουν το Χάρι από το Βόλντεμορτ, εξαιτίας της αγάπης του για τη Λίλι. Ο Χάρι επίσης μαθαίνει ότι ο θάνατος του Ντάμπλντορ από το χέρι του Σνέιπ, ήταν σχεδιασμένος κι από τους δύο. Ο Χάρι ανακαλύπτει ότι έγινε και ο ίδιος πεμπτουσιωτής όταν ο Βόλντεμορτ επιχείρησε να τον σκοτώσει όταν ήταν ακόμα βρέφος και ότι πρέπει να πεθάνει ώστε να καταστραφεί ο Βόλντεμορτ. Ο Χάρι πηγαίνει στο Απαγορευμένο Δάσος ώστε να τον σκοτώσει ο Βόλντεμορτ. Ο Βόλντεμορτ ρίχνει τη Θανατική Κατάρα πάνω στο Χάρι. Ο Χάρι, συναντά το πνεύμα του Ντάμπλντορ, ο οποίος του εξηγεί ότι το κομμάτι του Βόλντεμορτ μέσα στο Χάρι σκοτώθηκε από την κατάρα του ίδιου του Βόλντεμορτ. Ο Χάρι επιστρέφει στο σώμα του, αποφασισμένος να νικήσει το Βόλντεμορτ.

Ο Βόλντεμορτ ανακοινώνει το θάνατο του Χάρι σε όλους στο Χόγκουαρτς και λέει ότι όποιος τον αψηφήσει θα πεθάνει. Καθώς ο Νέβιλ δίνει μια προκλητική, αρνητική απάντηση, ο Χάρι "ζωντανεύει". Ο Νέβιλ παίρνει το Ξίφος του Γκρίφιντορ από το Μαγικό Καπέλο και ο Χάρι έρχεται αντιμέτωπος με τον Βόλντεμορτ. Ο Νέβιλ αποκεφαλίζει τη Ναγκίνι, κάνοντας το Βόλντεμορτ θνητό και η Μόλι Ουέσλι σκοτώνει τη Μπελατρίξ. Στην τελευταία τους μάχη, η κατάρα που ρίχνει ο Βόλντεμορτ στο Χάρι αντιστρέφεται και τον σκοτώνει. Μετά τη μάχη, ο Χάρι εξηγεί στους Ρον και Ερμιόνη ότι το Γηραιό Ραβδί από κουφοξηλιά τον αναγνώρισε ως αφέντη του αφού αφόπλισε τον Ντρέικο, ο οποίος νωρίτερα είχε αφοπλίσει τον προηγούμενο κάτοχο, τον Ντάμπλντορ. Ο Χάρι σπάει και πετάει το Ραβδί, απορρίπτοντας τη δύναμή του.

Δεκαεννιά χρόνια αργότερα, ο Χάρι και η Τζίνι Πότερ μαζί με τους Ρον και Ερμιόνη Ουέσλι και τον Ντρέικο, περήφανα βλέπουν τα παιδιά τους να φεύγουν για το Χόγκουαρτς στο σταθμό.

Ηθοποιοί και Χαρακτήρες
-----------------------

|  |  |
| --- | --- |
| * Ντάνιελ Ράντκλιφ στο ρόλο του *Χάρι Πότερ*
* Ρούπερτ Γκριντ στο ρόλο του *Ρον Ουέσλι*
* Έμμα Γουάτσον στο ρόλο της *Ερμιόνης Γκρέιντζερ*
* Ρέιφ Φάινς στο ρόλο του *Λόρδου Βόλντεμορτ*
* Ρόμπι Κολτρέιν στο ρόλο του *Ρούμπεους Χάγκριντ*
* Άλαν Ρίκμαν στο ρόλο του *Σέβερους Σνέιπ*
* Γκάρι Όλντμαν στο ρόλο του *Σείριος Μπλακ*
* Μάγκι Σμιθ στο ρόλο της *Μινέρβα Μαγκόναγκαλ*
* Ελένα Μπόναμ Κάρτερ στο ρόλο της *Μπελατρίξ Λεστρέιντζ*
* Μάικλ Γκάμπον στο ρόλου του *Άλμπους Ντάμπλντορ*
* Τζιμ Μπρόντμπεντ στο ρόλο του *Οράτιου Σλάγκχορν*
* Γουόργουικ Ντέιβις στο ρόλο του *Φίλιους Φλιτγουίκ*
* Τομ Φέλτον στο ρόλο του *Ντρέικο Μαλφόι*
* Τζον Χαρτ στο ρόλο του *Ολιβάντερ*
* Τζέισον Άιζακς στο ρόλο του *Λούσιους Μαλφόι*
 | * Ντέιβιντ Θιούλις στο ρόλο του *Ρέιμους Λούπιν*
* Εβάνα Λιντς στο ρόλο της *Λούνα Λάβγκουντ*
* Κέλι Μακντόναλντ στο ρόλο της *Ελένα Ρεϊβενκλόου*
* Έλεν Μακρόρι στο ρόλο της *Ναρκίσα Μαλφόι*
* Κιάραν Χιντς στο ρόλο του *Άμπερφορθ Ντάμπλντορ*
* Μάθιου Λιούις στο ρόλο του *Νέβιλ Λόνγκμποτομ*
* Τζούλι Γουόλτερς στο ρόλο της *Μόλι Ουέσλι*
* Μπόνι Ράιτ στο ρόλο της *Τζίνι Oυέσλι*
* Μαρκ Γουίλιαμς στο ρόλο του *Άρθουρ Ουέσλι*
* Όλιβερ και Τζέιμς Φελπς στους ρόλους των *Τζορτζ* και *Φρεντ Ουέσλι*
* Ντόμναλ Γκλίσον στο ρόλο του *Μπιλ Ουέσλι*
* Νατάλια Τένα στο ρόλα της *Νυμφαδώρα Τονκς*
* Έμμα Τόμσον στο ρόλο της *Σίμπιλ Τρελόνι*
* Τζεραλντίν Σόμερβιλ στο ρόλο της *Λίλι Πότερ*
* Άντριαν Ρόλινς στο ρόλο του *Τζέιμς Πότερ*
 |

Box οffice
----------

Με προϋπολογισμό 250.000.000 δολάρια, έκανε άνοιγμα στην 1η θέση με 169,1 εκατομμύρια δολάρια το πρώτο τριήμερο. Αποτελεί το μεγαλύτερο άνοιγμα όλων των εποχών, ξεπερνώντας το ρεκόρ της ταινίας *Ο Σκοτεινός Ιππότης* (The Dark Knight, 2008) με 158,4 εκατομμύρια δολάρια. Oι συνολικές εισπράξεις στο αμερικανικό box office έφτασαν τα 381,4 εκατομμύρια δολάρια και στον υπόλοιπο κόσμο τα 960,9 εκατομμύρια δολάρια. Το *Ο Χάρι Πότερ και οι Κλήροι του Θανάτου Μέρος 2ο* έφτασε τα 900 εκ. δολάρια στις 15 μέρες κυκλοφορίας, κάτι το οποίο αποτελεί ρεκόρ, ξεπερνώντας εκείνο του *Άβαταρ* (Avatar, 2009), που έφτασε τα 900 εκ. δολάρια στις 18 μέρες κυκλοφορίας. Τη 19η μέρα κυκλοφορίας έγινε η 9η ταινία που έσπασε το φράγμα του 1 δισεκατομμυρίου δολαρίων σε εισπράξεις, ισοφαρίζοντας ταυτόχρονα το ρεκόρ του *Άβαταρ*. Έγινε η μεγαλύτερη εισπρακτική επιτυχία της σειράς ταινιών *Χάρι Πότερ*, ξεπερνώντας την πρώτη ταινία *Ο Χάρι Πότερ και η Φιλοσοφική Λίθος* (2001), τόσο στην Αμερική, όσο και παγκοσμίως και η εμπορικότερη του 2011. Μέχρι σήμερα καταλαμβάνει την 13η θέση στη λίστα με τις μεγαλύτερες εισπρακτικές επιτυχίες όλων των εποχών με εισπράξεις που ξεπερνούν το 1,3 δισεκατομμύρια δολάρια παγκοσμίως.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Καλλιτεχνική Διεύθυνση | Στιούαρτ Κρεγκ & Στέφανι ΜακΜίλαν | Υποψηφιότητα |
| Οπτικά Εφέ | Τιμ Μπερκ, Τζον Ρίτσαρντσον, Γκρεγκ Μπάτλερ & Ντέιβιντ Βίκερι | Υποψηφιότητα |
| Μακιγιάζ | Νικ Ντάντμαν, Αμάντα Νάιτ και Λίζα Τόμπλιν | Υποψηφιότητα |
| Screen Actors Guild Awards | Καλύτερη Συνολική Ερμηνεία από Κασκαντέρ |  | Νίκη |
| BAFTA | Σχεδιασμός Παραγωγής | Στιούαρτ Κρεγκ & Στέφανι ΜακΜίλαν | Υποψηφιότητα |
| Μακιγιάζ & Κομμώσεις | Αμάντα Νάιτ & Λίζα Τόμπλιν | Υποψηφιότητα |
| Ειδικά Εφέ | Τιμ Μπερκ, Τζον Ρίτσαρντσον, Γκρεγκ Μπάτλερ & Ντέιβιντ Βίκερι | Νίκη |
| Ήχος | Τζέιμς Μάθερ, Στιούαρτ Γουίλσον, Στιούαρτ Χιλάικερ, Μάικ Ντόουσον & Άνταμ Σκρίβενερ | Υποψηφιότητα |

Παραπομπές
----------

1. ↑  «Ο Χάρι Πότερ και οι Κλήροι του Θανάτου - Μέρος 2 στο Rotten Tomatoes». *Rotten Tomatoes*. Ανακτήθηκε στις 27 Μαρτίου 2013.
2. ↑  Singh, Anita (1 Ιανουαρίου 2012). «Harry Potter aims for Oscar glory». *The Telegraph* (London).. Ανακτήθηκε στις 27 Μαρτίου 2013.
3. ↑  «Movie Releases by Score». Metacritic. 2011. Αρχειοθετήθηκε από το πρωτότυπο στις 1 Μαΐου 2014. Ανακτήθηκε στις 27 Μαρτίου 2013.
4. 1 2  «All Time Box Office Worlwide Grosses». *Box Office Mojo*. Ανακτήθηκε στις 27 Μαρτίου 2013.
5. 1 2  «Series: Harry Potter». *Box Office Mojo*. Ανακτήθηκε στις 27 Μαρτίου 2013.
6. 1 2  «Academy Awards Nominations in 2012». oscars.org. Ανακτήθηκε στις 25 Ιανουαρίου 2012.
7. 1 2  «BAFTA Film Awards Nominations in 2012». *bafta.org*. Ανακτήθηκε στις 18 Ιανουαρίου 2012.
8. 1 2  «The 18th Annual Screen Actors Guild Awards». sagawards.org. Ανακτήθηκε στις 30 Ιανουαρίου 2012.
9. 1 2 3  «Ο Χάρι Πότερ και οι Κλήροι του Θανάτου Μέρος 2ο στο Box Office Mojo». *Box Office Mojo*. Ανακτήθηκε στις 21 Ιουλίου 2011.
10. ↑  Brandon Gray (18 Ιουλίου 2011). «Weekend Report: 'Harry' Makes History». *Box Office Mojo*. Ανακτήθηκε στις 21 Ιουλίου 2011.
11. ↑  Brandon Gray (28 Ιουλίου 2011). «'Harry Potter' Hits $900M Worldwide in Record Time». *Box Office Mojo*. Ανακτήθηκε στις 29 Ιουλίου 2011.
12. ↑  Ray Subers (31 Ιουλίου 2011). «Around-the-World Brief: 'Potter' Beats 'Transformers' to $1 Billion». *Box Office Mojo*. Ανακτήθηκε στις 1 Αυγούστου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ο Χάρι Πότερ και οι Κλήροι του Θανάτου - Μέρος 2** |

* Επίσημη ιστοσελίδα
* Ο Χάρι Πότερ και οι Κλήροι του Θανάτου: Μέρος 2ο στο IMDb

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η σειρά *Χάρι Πότερ* της Τζ. Κ. Ρόουλινγκ |
| --- |
|  |
| Βιβλία | 

|  |  |
| --- | --- |
| Κύρια Μυθιστορήματα | 
* *Η Φιλοσοφική Λίθος*
* *Η Κάμαρα με τα Μυστικά*
* *Ο Αιχμάλωτος του Αζκαμπάν*
* *Το Κύπελλο της Φωτιάς*
* *Το Τάγμα του Φοίνικα*
* *Ο Ημίαιμος Πρίγκιψ*
* *Οι Κλήροι του Θανάτου*
 |
|  |
| Spin-offs βιβλία | 
* *Φανταστικά Ζώα και πού Βρίσκονται*
* *Το Κουίντιτς ανά τους Αιώνες*
* *Οι Ιστορίες του Μπιντλ του Βάρδου*
 |

 |
|  |
| Κινηματογραφικές Ταινίες | 

|  |  |
| --- | --- |
| *Χάρι Πότερ* | 
* *Η Φιλοσοφική Λίθος* (2001)
* *Η Κάμαρα με τα Μυστικά* (2002)
* *Ο Αιχμάλωτος του Αζκαμπάν* (2004)
* *Το Κύπελλο της Φωτιάς* (2005)
* *Το Τάγμα του Φοίνικα* (2007)
* *Ο Ημίαιμος Πρίγκιψ* (2009)
* *Οι Κλήροι του Θανάτου - Μέρος 1* (2010)
* *Οι Κλήροι του Θανάτου - Μέρος 2* (2011)
 |
|  |
| *Φανταστικά Ζώα* | 
* *Φανταστικά Ζώα και πού Βρίσκονται* (2016)
* *Τα Εγκλήματα του Γκρίντελβαλντ* (2018)
* *Τα Μυστικά του Ντάμπλντορ* (2022)
 |

 |
|  |
| Άλλα έργα | 
* *Pottermore*
* *Το Καταραμένο Παιδί*
 |
|  |
|  Χαρακτήρες | 
* Χάρι Πότερ
* Ρον Ουέσλι
* Ερμιόνη Γκρέιντζερ
* Λόρδος Βόλντεμορτ
* Άλμπους Ντάμπλντορ
* Σέβερους Σνέιπ
* Ρούμπεους Χάγκριντ
* Λίλι Πότερ
* Σείριος Μπλακ
* Νέβιλ Λονγκμπότομ
* Λούνα Λάβγκουντ
* Τζίνι Ουέσλι
* Γκέλερτ Γκρίντελβαλντ
* Παράφρονες
* Θανατοφάγοι
 |
|  |
| Σύμπαν του *Χάρι Πότερ* | 
* Τοποθεσίες
* Κουίντιτς
* Μαγκλ
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Έργα της Τζ. Κ. Ρόουλινγκ |
| --- |
|  |
| Κόσμος των Μάγων | 

|  |  |
| --- | --- |
| *Χάρι Πότερ* | 
* *Η Φιλοσοφική Λίθος* (1997)
* *Η Κάμαρα με τα Μυστικά* (1998)
* *Ο Αιχμάλωτος του Αζκαμπάν* (1999)
* *Το Κύπελλο της Φωτιάς* (2000)
* *Το Τάγμα του Φοίνικα* (2003)
* *Ο Ημίαιμος Πρίγκιψ* (2005)
* *Οι Κλήροι του Θανάτου* (2007)
 |
|  |
| Φανταστικά Ζώα | 
* *Φανταστικά Ζώα και πού Βρίσκονται (βιβλίο)* (2001)
* *Φανταστικά Ζώα και πού Βρίσκονται (σενάριο)* (2016)
* *Τα Εγκλήματα του Γκρίντελβαλντ (σενάριο)* (2018)
* *Τα Μυστικά του Ντάμπλντορ (σενάριο)* (2022)
 |
|  |
| Άλλα Έργα | 
* *Το Κουίντιτς ανά τους Αιώνες* (2001)
* *Πρίκουελ* (2008)
* *Οι Ιστορίες του Μπιντλ του Βάρδου* (2008)
* *Το Καταραμένο Παιδί* (2016)
* *Χόγκουαρτς: Ένας Ελλιπής και Αναξιόπιστος Οδηγός* (2016)
* *Μικρές Ιστορίες από το Χόγκουαρτς της Δύναμης, της Πολιτικής και των Ενοχλητικών Φαντασμάτων* (2016)
* *Μικρές Ιστορίες από το Χόγκουαρτς του Ηρωισμού, των Δυσκολιών και των Επικίνδυνων Χόμπι* (2016)
 |

 |
|  |
| Κόρμοραν Στράικ | 
* *Το Κάλεσμα του Κούκου* (2013)
* *Ο Μεταξοσκώληκας* (2014)
* *Η Σοδειά του Κακού* (2015)
* *Ο Θανατηφόρος Λευκός* (2018)
* *Προβληματισμένο Αίμα* (2020)
* *The Ink Black Heart* (2022)
 |
|  |
| Άλλα έργα | 
* *Ένας ξαφνικός θάνατος* (2012)
* *The Ickabog* (2020)
* *The Christmas Pig* (2021)
 |
|  |
| Έργα οθόνης | 

|  |  |  |  |
| --- | --- | --- | --- |
| Παραγωγές ταινιών | 
* *Οι Κλήροι του Θανάτου - Μέρος 1* (2010)
* *Οι Κλήροι του Θανάτου - Μέρος 2* (2011)

|  |  |
| --- | --- |
| Σενάρια ταινιών | 
* *Φανταστικά Ζώα και πού Βρίσκονται* (2016)
* *Τα Εγκλήματα του Γκρίντελβαλντ* (2018)
* *Τα Μυστικά του Ντάμπλντορ* (2022)
 |

 |
|  |
| Τηλεοπτικές σειρές | 
* *Ένας ξαφνικός θάνατος* (2015)
* *Στράικ* (2017)
 |

 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 182166072
* LCCN: no2011108403

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |